Photo by Markus Spiske on Unsplash .td_uid_2_613afd614febf_rand.td-a-rec-img{text-align:left}.td_uid_2_613afd614febf_rand.td-a-rec-img img{margin:0 auto 0 0} Mara ta' 46 sena mill-Ħamrun ġiet akkużata li kkaġunat ġrieħi gravi wara tat daqqiet ta' sikkina fuq sider is-sieħeb tagħha waqt argument. Fil-qorti, l-Ispettur Audrey Micallef akkużat lil mara ukoll li fergħet ħafif u heddedt lir-raġel b'sikkina, insultatu u qabżet il-limiti ta' provokazzjoni u kisret il-paċi pubblika. Fil-Qorti ġie spjegat li l-mara feriet lir-raġel f'sidru b'xafra ta' 20 ċentimetru wara li dawn kellhom argument. Din ma kinitx l-ewwel darba li l-mara kienet akkużata li ħebbet għas-sieħeb tagħha. Fil-passat hija kienet akkużata li dawret ċinturin ma' għonq l-istess raġel. Min-naħa tagħha l-avukat tal-għajnuna legali Charmaine Cherret qalet li l-akkużata twieġeb mhux ħatja għall-akkużi fil-konfront tagħha u tablet għall-ħelsien mill-arrest. L-Ispettur oġġezzjonat għal din it-talba u qalet li l-vittma għadu ma tressaqx biex jixhed u għalhekk hemm riskju li titbagħbas l-evidenza. Il-mara kienet interrogata dwar dan il-każ f'Lulju li għadda wara li l-vittma għamel rapport. Il-mara kienet inħelset mill-arrest u kienet ordnata li ma tersaqx lejn ir-raġel madankollu jidher li l-mara ma segwitx l-ordnijiet mgħotija. Min-naħa tagħha l-avukat difensur qalet li l-vjolenza hija reċiproka u spjegat li din hija relazzjoni ta' ħames snin u huma kienu jgħixu flimkien fil-Ħamrun, madankollu l-mara marret tgħix għand ommha f'Buġibba. L-avukat kompliet li jekk il-mara ma tingħatax il-ħelsien mill-arrest hemm ċans li titlef xogħolha u għandha tibbenefika mill-preżunzjoni tal-innoċenza. Żiedet li l-Qorti tista' timponi kwalunkwe kundizzjoni xierqa biex l-akkużata tingħata l-ħelsien mill-arrest Min-naħa tagħha l-Qorti rat il-kodiċi kriminali u qalet li f'dan l-istadju l-akkużata ma tistax tkun ikkusidrata bħala persuna affidabbli u hemm il-biża' li tkun imbagħbsa l-evidenza. Il-Maġistrat Nadine Lia rrifjutat it-talba għall-ħelsien mill-arrest u ordnat li x-xhieda jixhdu malajr kemm jista' jkun. Il-Qorti ħarġet ordni ta' protezzjoni fuq ir-raġel. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613afd6150317_rand.td-a-rec-img{text-align:left}.td_uid_3_613afd6150317_rand.td-a-rec-img img{margin:0 auto 0 0}